b"\n_START_ARTICLE_\nGra\xc5\xa1\xc4\x8dina Chantilly\n_START_SECTION_\nZgodovina\n_START_PARAGRAPH_\nPovezava posestva je z dru\xc5\xbeino Montmorency se je za\xc4\x8dela leta 1484. Prvi dvorec (ne obstaja ve\xc4\x8d, sedaj ga je nadomestil Grand Ch\xc3\xa2teau) je bil zgrajen med letoma 1528-1531 za Constable Anne de Montmorency (arhitekt Pierre Chambiges). Petit Ch\xc3\xa2teau je bil tudi zgrajen zanj okoli 1560, verjetni arhitekt Jean Bullant. Leta 1632, po smrti Henrika II. Montmorencyja, je pre\xc5\xa1el v last Grand Cond\xc3\xa9ja (Louis de Bourbon, princ Cond\xc3\xa9), ki ga je podedoval po svoji materi, Charlotte Marguerite de Montmorency._NEWLINE_Ve\xc4\x8d zanimivih delov zgodovine je povezane z gradom v 17. stoletju. Molierova igra Sme\xc5\xa1ne precioze (Les Pr\xc3\xa9cieuses ridicules) je bila tukaj prvi\xc4\x8d predvajana leta 1659. Madame de S\xc3\xa9vign\xc3\xa9 pi\xc5\xa1e v svojih spominih, da, ko je Ludvik XIV. obiskal grad leta 1671, je Fran\xc3\xa7ois Vatel, ma\xc3\xaetre d'h\xc3\xb4tel Grand Cond\xc3\xa9, naredil samomor, ker se je bal da bo ribo serviral prepozno._NEWLINE_Prvotni dvorec je bil uni\xc4\x8den v francoski revoluciji. Popravil ga je v skromni obliki zadnji Cond\xc3\xa9, toda celotno premo\xc5\xbeenje je bilo zaplenjeno od dru\xc5\xbeine Orl\xc3\xa9ans med letoma 1853 in 1872, v tem \xc4\x8dasu je bil v lasti angle\xc5\xa1ke banke Coutts. Chantilly je v celoti obnovil Henri d'Orl\xc3\xa9ans, vojvoda d'Aumale (1822-1897) med letoma 1875-1881 po na\xc4\x8drtu Honor\xc3\xa9 Daumeta. Nova gra\xc5\xa1\xc4\x8dina je bila sprejeta z me\xc5\xa1animi ob\xc4\x8dutki. Na koncu je vojvoda d'Aumale, ob svoji smrti leta 1897, zapustil premo\xc5\xbeenje Institut de France.\n_START_SECTION_\nMuzej Cond\xc3\xa9\n_START_PARAGRAPH_\nGrajska umetnostna galerija, Mus\xc3\xa9e Cond\xc3\xa9, je ena najlep\xc5\xa1ih zbirk slik v Franciji (po Louvru). Je specializirana za francoske slikarje in iluminirane knjige iz 15. in 16. stoletja._NEWLINE_Dela v galeriji so: Sassetta Misti\xc4\x8dna poroka svetega Fran\xc4\x8di\xc5\xa1ka, Sandro Botticelli Jesen, Piero di Cosimo Portret Simonetta Vespucci, Rafael Tri gracije in Madonna di Loreto, Guercino Pieta, Pierre Mignard Portret Moli\xc3\xa8ra, kot tudi \xc5\xa1tiri slike Antoina Watteauja in Jean-Baptiste-Camille Corot Le concert champ\xc3\xaatre. Ostale slike v zbirki so dela: Fra Angelica, Filippino Lippija, Hansa Memlinga, 260 slik in risb Fran\xc3\xa7oisa Clooeta in Jeana Clooeta, Paola Veroneseja, Federica Baroccija, Annibale Carraccija, Domenichina, Salvatorja Rose, Nicolasa Poussina, Philippe de Champaigna, Anthonisa van Dycka, Guida Renija, Jean-Baptiste Greuza, Joshua Reynoldsa, Eug\xc3\xa8na Delacroixa, Ingresa, Th\xc3\xa9odorja G\xc3\xa9ricaulta._NEWLINE_Knji\xc5\xbenica Malega gradu vsebuje ve\xc4\x8d kot 1500 rokopisov in 17.500 tiskanih volumnov, ki so del zbirke ve\xc4\x8d kot 700 inkunabul in 300 srednjeve\xc5\xa1kih rokopisov, vklju\xc4\x8dno ena stran Registrum Gregorii (c. 983), Les Tres Riches heures Duc de Berry, Ingeborg Psalter in 40 miniatur Jeana Fouqueta v Knjigi ur Etienne Chevalier.\n_START_SECTION_\nPark in hipodrom Chantilly\n_START_PARAGRAPH_\nGlavni formalni francoski vrt, zna\xc4\x8dilen obse\xc5\xbeen parter z vodnimi elementi, je oblikoval predvsem Andr\xc3\xa9 Le Notre za Grand Cond\xc3\xa9ja. Park vsebuje tudi francoski krajinski vrt s kaskado, paviljonom in kme\xc4\x8dko vasjo, Hameau de Chantilly. Slednje je navdihnil Hameau de la Reine Marije Antoinette v vrtovih Versaillesa._NEWLINE_Nepremi\xc4\x8dnine obsegajo tudi hipodrom Chantilly in Grandes \xc3\x89curies (Veliki hlevi), ki vsebuje \xc5\xbeivi muzej konj. Po legendi je Ludvik Henrik, vojvoda Bourbonski, princ Cond\xc3\xa9 verjel, da bi bil po svoji smrti reinkarniran kot konj. Leta 1719 je naro\xc4\x8dil arhitektu Jeanu Aubertu, da je zgradil hleve, primerne njegovemu stanu.\n_START_SECTION_\nObnova\n_START_PARAGRAPH_\nWorld Monuments Fund je v 1998 vklju\xc4\x8dil lokacijo med World Monuments Watch ter opozarjal na pronicanje vode in visoko vla\xc5\xbenost v Galerie des Actions de Monsieur Le Prince in spet leta 2002 zaradi negotovega stanja celotne zapu\xc5\xa1\xc4\x8dine.  Sredstva za restavratorska dela so bila zagotovljena iz razli\xc4\x8dnih virov, vklju\xc4\x8dno od American Express in skupine Generali.  Kasneje je, v odgovor na poziv za obnovo gradu, Aga Kan podaril 40 mio \xe2\x82\xac, kar je predstavljalo ve\xc4\x8d kot polovico od 70 mio \xe2\x82\xac, ki jih je Institut de France potreboval za dokon\xc4\x8danje projekta.  Leta 2008 je World Monuments Fund zaklju\xc4\x8dil obnovo Grande Singerie, salon s slikami opic na stenah, ki se ukvarjajo s \xc4\x8dlovekovimi dejavnostmi, z nekaj primeri ohranjenih so danes."